钦定古今图书集成/理学汇编/文学典/第175卷 > 《徐师曾文体明辩》 > 《上卞太后诔表》前人
## 钦定古今图书集成/理学汇编/文学典/第175卷 > 《徐师曾文体明辩》 > 《上卞太后诔表》前人

大行皇太后资坤元之性，体载物之仁，齐美姜嫄等
德任姒，佐政内朝，惠加四海，草木荷恩，含气受润，庶
锺元吉，承育万祚，何图一旦早弃明朝，背绝臣庶，悲
痛靡告。臣闻铭以述德，诔尚及哀。是以冒越谅暗之
礼，作诔一篇，知不足赞扬明贵，以展臣《蓼莪》之思。忧
荒情散，不足观采。